# Agrupació Valencianista Republicana

### De Viquipèdia

Agrupació Valencianista Republicana (AVR) fou un partit polític valencianista i republicà sorgit el 1930 i dirigit per Francesc Bosch i Morata. Propugnà una estructura federal per a Espanya i la creació d'un Estat valencià integrat per municipis autònoms, el reconeixement de la funció social del treball, la cooficialitat, dins el País Valencià, del català i castellà, l'autonomia universitària i el concert tributari amb l'estat federal.

Durant la Segona República Espanyola i a través del seu portaveu Avant intentà l'obtenció d'un Estatut d'Autonomia del País Valencià. El 1932 convocà una conjunció de partits en favor de l'Estatut, però sense èxit. El 1934 s'aproximà ideològicament al socialisme i col·laborà amb organitzacions obreres. ALhora, va promoure la unitat dels grups valencianistes d'esquerra que desembocarien en la fundació del Partit Valencianista d'Esquerra, al que es va unir el 1935.

Obtingut de "http://ca.wikipedia.org../../../a/g/r/Agrupaci%C3%B3_Valencianista_Republicana_7de1.html"

Categoria: Valencianisme

##### Views

- Article
- Discussió
- Revisió actual

##### Cerca